*პროექტი*

ახმეტის მუნიციპალიტეტის საკრებულოს

დადგენილება №

2022 წლის 2 თებერვალი

ქ. ახმეტა

„ახმეტის მუნიციპალიტეტის საკრებულოს წევრების (გარდა თანამდებობის პირებისა) უფლებამოსილების განხორციელებასთან დაკავშირებული ხარჯების ოდენობისა და მისი ანაზღაურების წესის დამტკიცების შესახებ“ ახმეტის მუნიციპალიტეტის საკრებულოს 2022 წლის 10 იანვრის №23 დადგენილებაში ცვლილების შეტანის თაობაზე

 „ნორმატიული აქტების შესახებ’’ საქართველოს ორგანული კანონის მე-20 მუხლის მე-4 პუნქტის შესაბამისად, ახმეტის მუნიციპალიტეტის საკრებულო **ადგენს:**

 **მუხლი 1**

„ახმეტის მუნიციპალიტეტის საკრებულოს წევრების (გარდა თანამდებობის პირებისა) უფლებამოსილების განხორციელებასთან დაკავშირებული ხარჯების ოდენობისა და მისი ანაზღაურების წესის დამტკიცების შესახებ“ ახმეტის მუნიციპალიტეტის საკრებულოს 2022 წლის 10 იანვრის №23 დადგენილებაში (www.matsne.gov.ge, 10/01/2022; სარეგისტრაციო კოდი: 010250050.35.162.016559) შეტანილ იქნეს შემდეგი ცვლილება:

1. დადგენილების პრეამბულა ჩამოყალიბდეს შემდეგი რედაქციით:

„საქართველოს ორგანული კანონის „ადგილობრივი თვითმმართველობის კოდექსი“ 41-ე მუხლის მე-3 პუნქტის, „ნორმატიული აქტების შესახებ’’ საქართველოს ორგანული კანონის 25-ე მუხლის პირველი პუნქტის „ბ“ ქვეპუნქტის შესაბამისად, ახმეტის მუნიციპალიტეტის საკრებულო **ადგენს:“.**

2. დადგენილებით დამტკიცებული დანართის მე-2 მუხლი ჩამოყალიბდეს შემდეგი რედაქციით:

„**მუხლი 2. საკრებულოს წევრების (გარდა საკრებულოს თანამდებობის პირებისა) უფლებამოსილების განხორციელებასთან დაკავშირებული ხარჯების ოდენობა**

ახმეტის მუნიციპალიტეტის საკრებულოს თითოეული წევრისთვის, რომელსაც საკრებულოში არ უკავია თანამდებობა (შემდგომ - საკრებულოს წევრი), ასანაზღაურებელი ხარჯების ყოველთვიური ოდენობა შეადგენს 700 (შვიდასი) ლარს.“.

 **მუხლი 2**

დადგენილება ამოქმედდეს გამოქვეყნებისთანავე.

**ახმეტის მუნიციპალიტეტის**

**საკრებულოს თავმჯდომარე იოსები ქარუმაშვილი**

**განმარტებითი ბარათი**

ა) დადგენილებაში ცვლილებების შეტანა გამოწვეულია იმით, რომ „ადგილობრივი თვითმმართველობის კოდექსის“ 156-ე მუხლის მე-5 პუნქტი, რომელიც მითითებულია პრეამბულასა და დანართის მე-2 მუხლის პირველ პუნქტში, მოქმედებდა 2019 წლის 1 იანვრამდე, რის შემდეგაც იგი ძალადაკარგულად ითვლება (იხ. ამავე კოდექსის 167-ე მუხლის მე-5 პუნქტი).

შესაბამისად, მოცემულ შემთხვევაში ნორმატიული დატვირთვა აღარ გააჩნია საკრებულოს თავმჯდომარის თანამდებობრივი სარგოს კანონით განსაზღვრულ მაქსიმალურ ოდენობაზე მითითებას.

„ნორმატიული აქტების შესახებ“ საქართველოს ორგანული კანონის 25-ე მუხლის მე-5 პუნქტის შესაბამისად, დაუშვებელია საკრებულოს დადგენილებაში ძალადაკარგულ კანონზე მითითება.

ბ) დადგენილებაში შესატანი ცვლილება არ აისახება ახმეტის მუნიციპალიტეტის 2022 წლის ადგილობრივი ბიუჯეტის ხარჯვით ნაწილზე.

გ) წარმოდგენილი პროექტი შესაძლებელია მიღებულ იქნეს საკრებულოს უახლოეს მორიგ სხდომაზე.

დ) პროექტი განხილულია საკრებულოს იურიდიულ საკითხთა კომისიის სხდომაზე. მისი შეთანხმება ახმეტის მუნიციპალიტეტის ორგანოებთან ან თანამდებობის პირებთან სავალდებულო არ არის.

ე) პროექტის ავტორი - საკრებულოს წევრი **გელა შაშიაშვილი**.

ვ) მიზანშეწონილია საკრებულოს სხდომაზე მომხსენებლად დაინიშნოს საკრებულოს იურიდიულ საკითხთა კომისიის თავმჯდომარე.